Aurora Aksnes avlyser flere konserter
19-åringen fra Os, som gjør det stort i Storbritannia nå, måtte brått avlyse en konsert i hjembyen Bergen søndag. Les også: Aurora Aksnes akutt syk Hun er fortsatt innlagt på Haukeland sykehus, og ser seg nå nødt til å avlyse alle planlagte konserter denne uken – i Bergen, Drammen, Stavanger og Trondheim. Med unntak av drammenskonserten var alle disse utsolgt. I Stavanger var planen endog å gjøre to konserter på én kveld. – Jeg synes det er utrolig leit å måtte avlyse, og jeg håper vi får satt opp nye konserter. Det gleder jeg meg masse til. Nesten som til julaften, sier Aksnes i en pressemelding. Konsertene i Oslo 21. november og Kristiansand 4. desember går per nå som planlagt. Tar av: – Aurora Aksnes er en potensiell superstjerne Søndag ble det meldt at Aksnes hadde fått omgangssyke. VG får opplyst at ukens kanselleringer er tatt i samråd med lege. I Bergen er det allerede satt opp nye konsertdatoer 14. og 15. desember, på Ole Bull Scene. Ifølge Aksnes' plateselskap Petroleum jobbes det nå med å finne nye datoer for de øvrige konsertene. Sjekk anmeldelsen: «Nær perfekt gåsehud» Samtidig går Aksnes' karriere så det suser i Storbritannia. Official Charts Company melder nå at Oasis-coverlåten hennes ligger an til å nå sjetteplassen på den britiske hitlisten når den offentliggjøres fredag. Fikk du med deg? Aurora Aksnes blir britisk julestjerne Oppmerksomheten ser også ut til å sørge for at oppløste Oasis får seg en uventet ny topp 40-hit. «Half The World Away», som Aksnes tolker, er opprinnelig en B-side fra 1994. Britenes originalversjon er også på vei opp på salgslisten. Videoen er i skrivende stund avspilt over 11 millioner ganger på YouTube. Det skorter ikke på Aurora-kjærlighet her hjemme heller: USA begynner også å få øyne og ører opp for Aksnes. For de som savner å se henne live kan kanskje denne opptredenen hos det digre amerikanske radiosyndikatet National Public Radio være til trøst frem til artisten friskner til:
Popstjernen fortsatt innlagt på sykehus.